Sewwieq ta' mutur l-isptar wara ħabta f'Birkirkara Raġel kellu jittieħed l-Isptar Mater Dei wara li kien involut f'inċident tat-traffiku li seħħ aktar kmieni għall-ħabta tas-2:10 p.m fi Triq Dun Karm f'Birkirkara. Minn stħarriġ illi sar irriżulta li r-raġel ta' 63 sena kien tilef il-kontroll tal-mutur Honda u ħabat ġo vettura Opel Corsa li kienet qed tinstaq minn mara ta' 39 sena li tgħix in-Naxxar. Tim mediku ta' l-ewwel għajnuna u ambulanza ħadet lis-sewwieq tal-mutur l-isptar. Aktar tard huwa kien iċċertifikat li weġġa' gravi. L-investigazzjonijiet tal-Pulizija għadhom għaddejjin